hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky kk ky ky ky ru ky ru ru ky ru ky ru ky ru ba ky ky ru ky ky ky ru ky ky ru tt ky ky et ru ky ky ky ky ky bg ky ky ky ru ky ky ru ky ru ky ru ky ky ru ce ky ru ru ru ru ky ru
"Фабула", 20.05.11 - 6-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
МегаКом компаниясы көз жоосун алган келечекте Кыргызстандын экономикалык жактан өнүгүүсүнүн "сыйкырду таягы" болуп каларына толук мүмкүнчүлүгү бар. Уюлдук оператордун кожоюндук укугуна ээ болгон Serpeus Inc. компаниясы өлкөнүн ИДПсынын 10 пайызын түзгөн, же болбосо 250 миллион долларлык ири инвестиция алып келмекчи.
Керемет нерсе көз жарды: эки революциядан кийинки оор экономикалык кризистеги өлкөгө "узун акчалар" келе баштады. Жакында эле МегаКомду сатып алуу укугуна ээ болгон компания үч жылдын аралыгында телекоммуникация тармагын өнүктүрүүгө 250 миллон доллар жумшоону пландаштырып жатат. Бул сумма эгерде Кыргызстандын жакынкы өнөктөшү Россия Федерациясынын донордук жардамына салыштырганда деле улуттук экономика үчүн рекорддук инвестиция. Бул уюлдук оператор түзүлгөндөн берки тарыхындагы өнүктүрүүгө салынган каражаттын көлөмүнөн эки эсе көптүк кылат.
Serpeus "БиМоКом Лтд" ЖЧКсын (ээлик кылган компания, соода маркасы "МегаКом") 2008-жылы эле 195 миллион долларга сатып алган. Бирок 2011-жылдын апрелинин орто ченинде гана кассациялык инстанция болгон Бишкек шаарынын райондор аралык сотунун чечими менен активдерди кайтарып алуу мүмкүнчүлүгүнө ээ болду. Serpeus менен экинчи тараптагы Максим Бакиевдин кызыкчылыгын көздөгөн структура жана экс-байланыш министри Леонидд Рейман менен соттук териштирүү үч жылга созулуп, Serpeusтун ишенимдүү жеңиши менен аяктады. Бирок ушул мезгилде уюлдук оператордун финансылык абалы жана анын ишкер аброю начарлап кеткен. Роза Отунбаеванын буйругу менен түзүлгөн мекемелер аралык комиссиянын текшерүүсүнүн жыйынтыгы боюнча, Бакиев-Реймандын топ-менеджерлери башкарып турганда "МегаКомдон" оффшордогу эсептерге ондогон миллион доллар акча уурдалганы аныкталды. Буга "эски" БиМоКоМду кулатууда маанилүү роль ойногон "Ысык-Көл инвестбанкынан" алган 80 миллион доллар кредитти, бакиев-реймандык топ-менеджерлердин башында турган Андрей Силичтин командасынын активдүү каршылыгынан мамлекет албай калган 1 миллион сом дивидендди кошуу керек. Алдамчыларды жогорку рангадагы чиновниктер "калкалап" келишкен. Анын айрымдары, маселен, башкы прокурор Байболов кызматтык карьерасынан кол жууду.
Компаниянын мыйзамдуу кожоюндун көзөмөлүнө кайтарылышынан улам, жакшы маанайдагы процесстер жүз берип, чырлуу, шектүү аброю менен кол бергис фирмадан (менчик ээсинин шектүү экенине таянышып, эл аралык Ernst and Yang аудитордук компаниясы уюлдук операторду текшерүүдөн баш тартканы эсибизде) МегаКом кыргыз рыногунда ачык-айрым эрежелер менен оюн көрсөтүүгө жана мамлекеттик бюджеттин тартыштыгын толтурууга салымын кошууга мүмкүнчүлүгү жеткен компанияга айланат. Салыштыруу үчүн бир катар цифралар: 250 миллион доллар республиканын ИДПнын 8%ын түзөт. Бул каражаттан 50 миллион доллары кезек-кезеги менен бюджетке салык түрүндө чегерилет.
Инвестициянын 80%дан көбү оператордун инфраструктурасын өнүктүрүүгө жумшалат. Serpeus алыскы тоолуу айылдардагы сигналдын сапатын Бишкектегидей туруктуу абалга жеткирүүнү пландаштырып жатат. Компания мобилдик байланыштын рыногундагы жалпы дүйнөлүк тенденцияны колдонуп, абоненттик базаны көбөйтүү менен чыгымды жаап, "аз акчага көп сүйлөшүү" аракетин жасайт.
"МегаКомду" өнүктүрүү боюнча инвестициялык программаны аткаруу, жумушчу рыногуна миңдеген жумуш ордун берет. Бул жергилктүү жогорку квалификациялуу кадрлар үчүн жумушка орношуу үчүн келечектүү жышаан. Ансыз деле көбү жумушсуз отурушат.
МегаКомдогу өзгөрүүлөр бул, албетте, Кыргызстандын экономикасы үчүн жакшы жөрөлгө. Эң маанилүү сигналды чет элдик инвесторлор да алышты. Республикада мыйзамдар иштей баштады. Ири инвестор өзүнүн укугун коргоо дале кыйын болгону менен, бирок өлкөнүн жетекчилигинин коррупциянын тамырын кыркууга болгон далалатын кубаттоого болот. Мына ушул сигнал биринчи, анан эң акыркысы болбосо экен. Ушул маанилүү.
Депутаттык комиссиянын пикиринде, 143 млн. сом акча каражаттарын уурдоо фактысы боюнча "Альфа Телеком" ЖАКга карата КР Мамлекеттик каржы полиция кызматы тарабынан козголгон кылмыш ишин өлкөнүн Башкы прокуратурасы негизсиз жаап койгон. Бул тууралуу комиссиянын корутундусунда көрсөтүлгөн,-деп билдирет АкиПресс маалымат агенттиги.
Ошондой эле компаниядан чыгарылып кеткен 28 млн. АКШ доллары боюнча да азырынча кызмат адамдарынын аракеттерине баа берүүгө эртелик кылат, анткени УКМК алдында түзүлгөн ведомстволор аралык комиссия кылмыш ишин тергеп бүтө элек.
Жогорку Кеңештин үстүбүздөгү жылдын 1-апрель күнкү отурумунда КР биринчи вице-премьер-министри Ө.Т.Бабанов 28 млн. доллар "МегаКомдон" "Монтгомери" компаниясы аркылуу Башкы прокуратуранын уруксаты менен чыгарылгандыгын билдирген. Депутаттык комиссия мунун да тергөө тарабынан жыйынтыгы чыгарылганча күтө туруу максатка ылайык деп эсептейт.
Эсиңиздерге салсак, КР Жогорку Кеңешинин төрагасынын 2011-жылдын 14-апрелдеги № 292-V токтому менен Кубатбек Байболовдун (Башкы прокурордун милдетин аткарган жана бул кызматтан Президенттин 31.03.2011-ж. УП № 68 буйругу менен бошотулган) билдирүүсүндө келтирилген фактыларды иликтөө боюнча убактылуу депутаттык комиссия түзүлгөн болчу.
ЖКнын 2011-жылдын 1-апрелиндеги жыйналышында биринчи вице-премьер-министр Ө.Бабанов каржы полиция Кызматы тарабынан аныкталган 143 млн. сомдук уурдоого байланышкан кылмыш ишин Башкы прокуратура жаап койгондугун айтып чыккан. Депутаттык комиссиянын жыйналышына чакырылган Ө.Бабанов тиешелүү документтерди алып келген. Ага ылайык, "Альфа Телеком" ЖАКсынын тышкы башкаруучусу А.Мурзалиевдин кайрылуусу менен 27.01.2011-ж. жүргүзүлгөн текшерүүнүн жыйынтыгында алынган материалдардын негизинде Мамлекеттик каржы полиция кызматынын тергөө Башкармалыгы тарабынан КРнын Кылмыш-жаза кодексинин 183-ст. 1-б. каралган кылмыш белгилери боюнча № 084-11-16 сандуу кылмыш иши козголгондугу белгилүү болот. Ал эми КР МКПКнын тергөө башкармалыгы аталган кылмыш ишин тергөө мезгилинде чындап эле компаниядан жалпы суммасы 143 млн. сомдук акча каражаттары уурдалып кеткендиги аныкталат.
2011-жылдын 10-мартында № 084-11-16 сандуу кылмыш ишин Башкы прокуратура чакыртып алат. Ал эми 2011-жылдын 14-мартында КР Башкы прокуратурасынын мыйзамдарды аткаруу жана коррупцияга каршы күрөшүү Башкармалыгынын ага прокурору сөз болгон кылмыш ишин токтотуу жөнүндө токтом чыгарып, ишти жаап койгон экен.
Кыргыз элинен кечирим сурасын!
Бүгүн жаш саясатчылар мектебинин жалпы чогулушунда Ч. Айтматов атындагы Мамлекеттик Жаштар сыйлыгынын ээси Элдар Аттокуров: "Депутат Өмүрбек Абдрахмановдун саясий ишмердүүлүгү Кыргыз Республикасынын мамлекеттүүлүк идеологиясына каршы келет"-деп билдирди. "Өмүрбек Абдрахмановдун массалык маалымат каражаттарында чыгып жаткан "Манас бандит болгон", "Ким калпак кийсе, башын калпагы менен кошо кесип салуу керек"- деген сөздөрү үчүн Кыргызстандан чыгарып жиберүү да аздык кылат. Өмүрбек Абдрахманов Кыргыз Мамлекеттүүлүгүнө каршы айткан сөзүн акташ үчүн жалпы ак калпак элдин алдынан кечирим сурап, депутаттык мандатын кезекте турган ата мекенчилерге өткөрүп берүүсү керек. Эгер Жогорку Кеңештеги "Ата Мекен" фракциясы Өмүрбек Абдрахмановго эч кандай чара колдонгулары келбесе, Манас бабабыз менен Ак калпагыбызга айтылган кыянат сөзү үчүн фракция лидери Өмүрбек Текебаев өзү түшүндүрмө бериши керек. Эгерде Өмүрбек Текебаев бул ишке кийлигишип жооп бере албаса, анда фракция лидери болуп отурууга моралдык укугу жок"-дейт жаштардын атынан Элдар Аттокуров. "Ойлонбой сүйлөгөн, онтобой ооруга чалдыгат" дечү эле, жаштардын чакырыгына ата мекенчилер эмне деп жооп кайтарар болду экен?!
Өкмөт кышка даярдыкты баштады
Кезектеги жыйынында Өкмөттө кышка даярдык көрүү маселеси каралды. Техникалык Өкмөттүн жигердүү даярдыгынын натыйжасында өткөн жылдын күз-кыш айлары ийгиликтүү өттү, калк электрден, жылуулуктан кем-карчы болбоду.
Эми май айынан тартып кышка даярдык башталды. Быйылкы жылы Алмазбек Атамбаев жергебизде өндүрүлгөн көмүргө басым жасагыла деген тапшырма берди. Анткени ата мекендик көмүр өнөр жайын өнүктүрүү маселесин колго албасак болбойт деди. Буга караганда, буйруса Кара-Кече, Таш-Көмүр, Жыргалаң көмүр кендеринин бактысы ачылчудай түрү бар.
Май айынан тартып мугалимдерге, медиктерге, маданият кызматкерлерине жана айрым категориядагы социалдык кызматкерлерге айлык акыларын 2-3 эсе жогорулатылган. Эми ошол жогорулатылган айлыкты төлөп берүү маселесине келгенде айрым бир башаламандыктар бар экенин баамдап, Өкмөт башчысы катуу чара көрдү. Өз убагында жогорулатылган айлыктарды эсептөө ишин жөнгө салбагандыгы үчүн Саламаттыкты сактоо, билим берүү жана илим министрлери жана милдеттүү түрдө медициналык камсыздандыруу фондунун жетекчилерине сөгүш жарыялады.
"Эгерде Кыргызстандын бир мектебинде мугалимдер, же саламаттык сактоонун бир эле мекемесиндеги медиктер жогорулатылган айлыгын убагында албаса, министрлер кызматынан ажырайт"-деди премьер-министр.
кыргыз тилиндеги гезит "Форум"
email • архив • редакция
- Күйөөм жаш кыз менен жашап алыптыр. Бир күнү үйдө уктап жаткан жеринен балталап өлтүрүп салдым...
"Суу жүрөк" чек арачылар
Зарылбек Рысалиев, Ички иштер министри:
"Баскан-турганы оңду-солду болсо эле
баарын таластык кыла бересиңерби?.."
Улуттук филармониянын башкы директору:
"Менин кызматта отурганыма кээ бирөөлөрдүн ичи тарып жаткандыр…"
Маркумдар тирүүлөрдөн калыстык күтөт…
ЖАЙСАҢ ҮМӨТ УУЛУНУН "АЙКӨЛ МАНАС" ДАСТАНЫ ЭМИ КАЗАК ТИЛИНДЕ
Кыргыз Республикасынын Жогорку Кеңешинин төрагасы Акматбек Келдибеков мырзага
"Азыркы кызыл туунун бетиндеги күндүн бети түндүктөн көрүнүп, жалындары көрүнбөш керек"
"Бакен эженин арбагы колдоду го
Кыргызстан хоккей федерациясына мүчө…